PORT ดีดบวก 4% หลังร่วงยาว 5 วันติด รับข่าวผนึก “กลุ่มมิตรผล” รุกธุรกิจท่าเทียบเรือขนส่ง
PORT ดีดบวก 4% หลังร่วงยาว 5 วันติด รับข่าวผนึก “กลุ่มมิตรผล” รุกธุรกิจท่าเทียบเรือขนส่งสินค้าระหว่างประเทศ โดยล่าสุด ณ เวลา 10.06 น. อยู่ที่ระดับ 7.15 บาท บวก 0.25 บาท หรือ 3.62% สูงสุดที่ระดับ 7.20 บาท ต่ำสุดที่ระดับ 7.10 บาท ด้วยมูลค่าการซื้อขาย 4.32 ล้านบาท
2 ต.ค. 2561

ผู้สื่อข่าวรายงานว่า ราคาหุ้น บริษัท สหไทย เทอร์มินอล จำกัด (มหาชน) หรือ PORT ณ เวลา 10.06 น. อยู่ที่ระดับ 7.15 บาท บวก 0.25 บาท หรือ 3.62% สูงสุดที่ระดับ 7.20 บาท ต่ำสุดที่ระดับ 7.10 บาท ด้วยมูลค่าการซื้อขาย 4.32 ล้านบาท

โดยราคาหุ้น PORT ปรับตัวขึ้นแรงวันนี้หลังปรับตัวลดลงยาวติดต่อกัน 5 วัน นับตั้งแต่ราคาหุ้นปิดที่ระดับ 7.10 บาท เมื่อวันที่ 24 ก.ย.61 หลังมีการรายงานข่าวจับมือพันธมิตรใหม่ “กลุ่มมิตรผล” เพื่อดำเนินโครงการท่าเทียบเรือขนส่งสินค้าระหว่างประเทศเชิงพาณิชย์ และเพื่อรับการส่งเสริมการลงทุนและสิทธิประโยชน์จากคณะกรรมการส่งเสริมการลงทุน (บีโอไอ)
ตามการรายงานข่าวก่อนหน้านี้ : PORT จับมือ “กลุ่มมิตรผล” ตั้งบ.ร่วมทุนใหม่ รุกทำท่าเทียบเรือขนส่งสินค้าระหว่างประเทศ